text: Nyt legat oprettet efter tragisk død  
  11 september 2012 kl. 13.09
  En 22-årig kvindes tragiske dødsfald hos lægevagten i Kolding giver nu navn til et legat, som blev uddelt for første gang i dag tirsdag.
  Christina Bjerg Brink hed den 22-årige kvinde. Så legatet hedder det samme. 
  Uddelt for første gang. Det skete på Kolding sygehus. Legatet er på 25.000 kroner og går til en ansat på sygehuset, der gør noget særligt for at få afdelingerne til at arbejde sammen.
  
  Blodprop 
  Den 22-årige sygeplejestuderende Christina Bjerg Brink kørte for et år siden fra Skodborg til Kolding med ondt i hovedet. Hun sad og ventede på hjælp hos lægevagten, da hun fik det skidt og til sidst faldt om og døde af en bloddprop i hjertet.
  
  Så tæt på...
  Blot få meter væk - på skadestuen på sygehsuet - var der hjælp at hente. Men det var for sent. Hendes tragiske dødsfald fik sygehusets personale til at granske, hvad der var sket og har altså nu oprettet et legat, der skal forsøge at få sygehusets afdelinger til at kommunikere bedre sammen.
  